Paul Carell

Paul Carell (født 2. november 1911 i Kelbra i Tyskland, død 20. juni 1997 i Rottach-Egern) var en tysk nazist og SS-offiser. Han var pressetalsmann for utenriksminister Joachim von Ribbentrop fra 1940 til 1945 og etter krigen suksessrik forfatter og Spiegel-journalist, samt innflytelsesrik rådgiver i Axel Springer AG og taleskriver for Axel Springer. Han skrev flere militærhistoriske bøker som fikk gode kritikker og solgte i store opplag. Som pressetalsmann var en av hans viktigste oppgaver å lede utenriksministeriets daglige pressekonferanser.

Han ble medlem av NSDAP og SA i 1931 og av SS i 1938. Han ble forfremmet til Obersturmbannführer i 1940.

Carell rettferdiggjorde Holocaust gjennom sin journalistiske propaganda.

Han ble arrestert i 1946 og ble internert i 30 måneder. Det ble lenge debattert om han skulle tiltales for forbrytelser under krigen eller om han heller skulle brukes som vitne mot de andre. Det ble til at han ble brukt som vitne i Ministerieprosessen, som var en del av Nürnbergprosessene.

 Referanser 

 Litteratur 
 Wigbert Benz: Paul Carell. Ribbentrops Pressechef Paul Karl Schmidt vor und nach 1945. Berlin 2005. ISBN 3-86573-068-X

Kategori:Personer fra Landkreis Mansfeld-Südharz
Kategori:Tyske nazister
Kategori:SS-offiserer
Kategori:SA-personell
Kategori:Tyske forfattere
Kategori:Tyske journalister
Kategori:Tyskere fra andre verdenskrig
Kategori:Personer tilknyttet det tredje rike
Kategori:Tyskspråklige forfattere
Kategori:Formidlere av propaganda
Kategori:Medlemmer av NSDAP (innmeldt 1925–1932)
Kategori:Tyske krigsfanger under andre verdenskrig
Kategori:Personer brukt som vitne i Nürnbergprosessene